Da li imate brojke o  broju slučajeva vršnjačkog nasilja za Bg i Srbiju? (uzrast, pol, porodična situacija)
Prema podacima dostupnim na sajtu UNICEF-a (Dečiji fond Ujedinjenih nacija) u Srbiji, oko 65 odsto učenika i učenica je bar jednom doživelo nasilje, a 22 odsto prijavljuje učestalo vršnjačko nasilje.
Navodi se i da je 70 % dečaka i 68 % devojčica (od 6. do 8. razreda) doživelo rodno zasnovano nasilje u školi.

Prema podacima Republičkog zavoda za statistiku, od 2013. godine do sredine 2018. godine u Srbiji je zabeleženo 50 slučajeva ubistava čiji su počinioci maloletnici.
Najviše posledica nasilja nad decom u vaspitanju se ispoljavaju tako što dete konflikte sa drugima rešava na nasilan način, ili da potiskivanu agresiju iz porodice ili vršnjačke grupe prenosi na druge, te je nasilje vid otpora zbog patnji koje proživljavaju, a to se često ispoljava u školi, pa problemi godinama postaju sve veći.

Posao školskog pedagoga i psihologa je veoma precizno definisan propisima i na njima je velika odgovornost. Dužni su da se uključe u zaštitu dece od nasilja i stvaranje bezbedne sredine za razvoj učenika, da usmeravaju i roditelje i nastavnike i da ih podstiču na saradnju.
Škole su dužne da prijave vršnjačko nasilje, ali je neophodno da Tužilaštvo, Centar za socijalni rad i direktori škole pokrenu postupke protiv roditelja.
Prema izjavi Ministra Šarčevića iz 2019.godine, napravljena je mreža od 76 savetnika u 17 školskih uprava i SOS kanal. Takođe, on je naveo da se prijavi 840 slučajeva godišnje, a teških kao u Barajevu (reč je o snimku nasilja u kojem učenica jedne škole u beogradskoj gradskoj opštini Barajevo, uz pomoć još jedne vršnjakinje, maltretira drugu učenicu iz septembra 2019.godine) je 10 %, i to se smanjuje.
Sociološkinja Miljana Vorkapić Viček je za Radio Slobodna Evropa u septembru prošle godine navela da je nasilje dugo tolerisano i prihvaćeno je kao sastavni deo dinamike jedne porodice. Istovremeno, navodi ona,  istraživanja pokazuju da, što smo više izloženi nasilju u našem okruženju, postajemo sve otporniji i manje reagujemo.

Da li u Bg postoje delovi grada u kojima su deca agresivnija od drugih? Da li ima ozloglašenih krajeva i po čemu?


Koji su oblici fizičkog nasilja najčešći? 
Ko prednjači u fizičom maltretiranju, dečaci ili devojčice, da li su to pojedinačni ili grupni obračuni? Da li kopiraju kriminalce, koje i zašto?

Kao najzastupljeniji oblici nasilnog ponašanja navode se: verbalno nasilje, širenje laži, spletkarenje, kao i pretnje i zastrašivanja.

Fizičkim nasiljem smatra se guranje, šamaranje, udaranje, grebanje, davljenje, otimanje stvari, uništavanje stvari, šutiranje. Što se fizičkog nasilja tiče, u većem procentu ga vrše dečaci, dok devojčice više pribegavaju psihičkom nasilju. U poslednje vreme češći su grupni obračuni, najčešće snimanje maltretiranja od strane grupe vršnjaka. S obzirom na veliku dostupnost interneta deci, i sadržaja na internetu, nije retkost da deca kopiraju određene vrste ponašanja tipa prebijanja, uboda nožem, prebijanja bejzbol palicom i slično, bilo pojedinačno, bilo grupno.
Kopiranje ponašanja od tzv. uzora može biti način da bi se dokazali u društvu, a najčešće su nasilnici i sami žrtve nasilja, pa takvim ponašanjem neretko stvaraju odbrambene mehanizme. Takođe, nasilnici e primenom nasilja osećaju moćno i važno. Vršnjačko nasilje je neretko posledica onoga što se dešava u čitavom društvu, od državnog vrha (gde se političari nasilnim rečnikom obraćaju jedni drugima), preko rijaliti programa, društvenih mreža, do porodice.
Statistika upozorava da je svaki drugi učenik u Srbiji bar jednom doživeo vršnjačko nasilje. U 85 % slučajeva detetu žrtvi niko ne pomogne. Prepušteni sebi, neki se okreću oružju. Prema istraživanju maloletničke delinkvencije u Srbiji, 17,7 odsto maloletnika bar jednom je nosilo oružje – polovina njih u školi ili školskom dvorištu.
To su oštri predmeti poput noževa i tupi predmeti poput palica ili lanaca, vrlo retko vatreno oružje.
[bookmark: _GoBack]To pokazuje da se deca u školskom okruženju ne osećaju dovoljno bezbedno, posebno što je većina njih oružje nosila zbog toga što određene grupe dece ili odraslih smatraju pretećim po sebe, to su grupe koje su drugačije od njih.





Koji je najdrastičniji oblik fizičkog nasilja na koji ste naišli? (zatvaranje, otimanje stvari, povrede-opekotine) Ako možete, navedite detalje za neki pojedinačni slučaj.


https://www.kurir.rs/crna-hronika/3325951/koban-slucaj-vrsnjackog-nasiljadvojica-decaka-do-smrti-izudarala-druga

https://www.kurir.rs/crna-hronika/3326047/jezivo-novi-detalji-vrsnjackog-nasilja-u-novom-knezevcu-tri-rodjena-brata-i-njihov-brat-od-strica-batinama-usmrtili-martina-foto





Koji su oblici psihičkog maltretiranja zabeleženi? Gde je bilo prisilnog ubacivanja u destruktivne grupe, na šta su ih terali? Kako vršnjacima ograničavaju kretanje? Kakve su iznude zabeležene, da li je reč samo o novcu? (sume, motiv, posledice, kako se slučaj okonča)

Psihičko nasilje je jedan od težih oblika nasilja. Psihičko, verbalno i socijalno nasilje se prepliću, pa je ponekad teško prepoznati o kojoj se tačno vrsti nasilja radi. Najčešće verbalno i socijalno nasilje u svojim oblicima dovodi do psiholoških posledica, tako da se psihičkim nasiljem smatra svako nasilje koje za posledicu ima strah, nervozu, napetost, smanjenu koncentraciju, depresiju, psihosomatske tegobe (mučnine, bolovi u stomaku, povraćanje...), izmene u ponašanju u smislu straha, povlačenja u sebe, okrivljavanje sebe... 
Neki od oblika psihičkog nasilja su preteći pogledi, praćenje, ucenjivanje, vikanje, vređanje, psovanje, pretnje ubistvom, nametanja osećaja krivice. Digitalno nasilje koje je sve češće i takođe može izazvati teške psihičke posledice. 
Što se tiče prisilnog ubacivanja u grupe, najčešće se radi o digitalnom nasilju, gde deca, igrajući razne igrice, ili bivajuću članovi grupa vršnnjaka na Viber-u, budu ucenjivana da rade određene stvari da ne bi snosili posledice i trpeli kazne, pa je tako bilo slučajeva od slikanja bez odeće i slanja tih slika u grupe, preko sastajanja da bi se potukle dve grupe, organizovanih krađa, čak i do samoubistava.
Kretanje se vršnjacima najčešće ograničava zatvaranjem učenika u školskim toaletima, u učionicama. Što se iznuda tiče, osim iznuđivanja novca, bilo je slučajeva gde je iznuđivana odeća i obuća ukoliko je skupa i markirana. Posledice mogu biti drastične, gde može čak doći i do povređivanja učenika od kojih se određene stvari iznuđuju (prebijanje, ubodi nožem...). 
Svaki slučaj se okonča na različit način, uobičajeno bi bilo da škola reaguje, da dođe i do pokretanja disciplinskih postupaka, a desi se da i roditelji žrtava nasilja rešavaju probleme svoje dece.


Koji su oblici socijalnog maltretiranja najsuroviji? Na šta su deca sve spremna? Kakav je mentalni sklop jednog deteta koje širi glasine, ogovara, spletkari?

Socijalno nasilje podrazumeva isključivanje deteta iz vršnjačke grupe, isključivanje iz grupnih aktivnosti, ogovaranje, ignorisanje, širenje glasina o drugima. 
Da bi se dokazala u grupi vršnjaka, deca su spremna da čak i najbolje drugare isključuju iz grupe vršnjaka, da ih maltretiraju na razne načine. Dete koje širi glasine, spletkari, ogovara, najčešće nema čvrsto samopouzdanje, često nema potporu u porodici, pa u grupi vršnjaka traži prihvatanje i prilagođava se grupi tako što se uključuje u sve njihove aktivnosti ne bi li bilo prihvaćeno, i ne bi li se osećalo važnim i nadmoćnim. 
Pri realizovanju agresije odnos napadača i žrtve obeležava neravnoteža emocija i moći. Žrtva je uznemirena, preplavljena ljutnjom i strahom, a napadač miran i nadmoćan
S obzirom na to da deca nisu potpuno formirane ličnosti, ne može se decidno govoriti o mentalnom sklopu, već samo o karakteristikama ličnosti, koje se kasnije mogu i promeniti. Razvoj i vaspitanje međusobno su zavisni. Nasilnici su afektivno razdražljivi, sa tendencijom motornog pražnjenja, imaju probleme u komunikaciji. Socijalne veštine su im slabo razvijene, nasilje doživljavaju kao uobičajen način komunikacije, i nemaju empatiju za žrtvu.
Ogovaranja, spletkarenje, glasine, daju osećaj moći i važnosti. Napred navedene karakteristike ličnosti su osnova za sva nasilna ponašanja.
